|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási,**  **Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 43 48  [ounz@vojvodinа.gov.rs](mailto:ounz@vojvodinа.gov.rs)  [peter.klimo@vojvodinа.gov.rs](mailto:peter.klimo@vojvodinа.gov.rs) | |
|  | SZÁM: 003342946 2025 09427 001 001 000 001 | DÁTUM: 2025. szeptember 25. |

A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám - más határozat, 37/2016., 29/2017., 24/2019., 66/2020. és 38/2021. és 22/2025. szám) 15. szakasza, 16. szakaszának 5. bekezdése és 24. szakaszának 2. bekezdése, a Vajdaság Autonóm Tartomány 2025. évi költségvetéséről szóló tartományi képviselőházi rendelet (VAT Hivatalos Lapja, 57/2024. és 38/2025. szám) 11. szakasza és 23. szakaszának 1. és 4. bekezdése, továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő alap- és középfokú oktatási és nevelési intézmények infrastruktúrája korszerűsítésének - felszerelés beszerzésének 2025. évi finanszírozására és társfinanszírozására való odaítéléséről szóló szabályzat (VAT Hivatalos Lapja, 39/2025. szám) 9. szakasza alapján, valamint a Vajdaság Autonóm Tartomány területén működő alap- és középfokú oktatási és nevelési intézmények infrastruktúrája korszerűsítésének - felszerelés beszerzésének 2025. évi finanszírozására és társfinanszírozására kiírt és lefolytatott pályázat (VAT Hivatalos Lapja, 39/2025. szám) alapján a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**HATÁROZATOT**hoz

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG KÖLTSÉGVETÉSI ESZKÖZEINEK A VAJDASÁG AUTONÓM TARTOMÁNY TERÜLETÉN MŰKÖDŐ ALAP- ÉS KÖZÉPFOKÚ OKTATÁSI ÉS NEVELÉSI INTÉZMÉNYEK INFRASTRUKTÚRÁJA KORSZERŰSÍTÉSÉNEK - FELSZERELÉS BESZERZÉSÉNEK 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA VALÓ FELOSZTÁSÁRÓL**

**I.**

Jelen határozat megállapítja a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek felosztását a Vajdaság Autonóm Tartomány területén működő alap- és középfokú oktatási és nevelési intézmények infrastruktúrája korszerűsítésének - felszerelés beszerzésének 2025. évi finanszírozására és társfinanszírozására 2025. augusztus 1-jén meghirdetett, 003342946 2025 09427-es számú pályázat (a továbbiakban: Pályázat) alapján.

**II.**

A Pályázattal a jelen határozat I. pontjában foglalt rendeltetésre **összesen 30.000.000,00 dinár** került elkülönítésre, éspedig:

* az alapfokú oktatási és nevelési intézmények számára - összesen 20.000.000,00 dinár,
* a középfokú oktatási és nevelési intézmények számára - összesen 10.000.000,00 dinár.

Az eszközöket a Szerb Köztársaság, az autonóm tartomány, illetve a helyi önkormányzatok által alapított, Vajdaság Autonóm Tartomány területén működő alap- és középfokú oktatási és nevelési intézményeknek (a továbbiakban: Felhasználók) kell odaítélni.

**III.**

A jelen határozat II. pontjában foglalt eszközök Vajdaság Autonóm Tartomány területén székhellyel rendelkező intézmények szerinti felosztását a Határozat Melléklete tartalmazza és annak szerves részét képezi (1. Táblázat és 2. Táblázat).

**IV.**

A jelen határozat II. pontjában foglalt eszközök a Vajdaság Autonóm Tartomány 2025. évi költségvetéséről szóló tartományi képviselőházi rendeletben (VAT Hivatalos Lapja, 57/2024. és 38/2025. szám) kerültek meghatározásra, éspedig a 06 Rovatrend - Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 2003 Program – Alapfokú oktatás, 1006 Programtevékenység – Általános iskolák infrastruktúrájának korszerűsítése, 910 Funkcionális besorolás, 4632 Közgazdasági besorolás – Nagyösszegű átutalások a hatalom egyéb szintjeinek, 01 00 Finanszírozási forrás – Általános költségvetési bevételek és jövedelmek, 2004 Program – Középfokú oktatás, 1005 Programtevékenység – Középiskolák infrastruktúrájának korszerűsítése, 920 Funkcionális besorolás, 4632 - Nagyösszegű átutalások a hatalom egyéb szintjeinek, 01 00 Finanszírozási forrás – Általános költségvetési bevételek és jövedelmek keretében, a Felhasználóknak pedig a Vajdaság AT költségvetésébe történő eszközök beáramlásával, illetve a költségvetés fizetőképességi lehetőségeivel összhangban kerülnek átutalásra.

**V.**

A felhasználók a rendeltetés megvalósítása alkalmával, amelyre az eszközöket odaítélték, kötelesek a Közbeszerzésekről szóló törvény rendelkezéseivel összhangban eljárni.

**VI.**

Az eszközök jelen határozattal megállapított felosztásáról a Titkárság **a Felhasználókat tájékoztatja**.

**VII.**

A Titkárság a Felhasználókkal szembeni kötelezettségét **írásos szerződés alapján** vállalja.

**VIII.**

A határozat végleges, és ellene jogorvoslatnak nincs helye.

**IX.**

A jelen határozat végrehajtásáért a Titkárság Anyagi és Pénzügyi Teendők Főosztálya felel.

**A határozatot kapják:**

1. a Titkárság Anyagi és Pénzügyi Teendők Főosztályának,
2. a Levéltárnak.

**Ótott Róbert**

**TARTOMÁNYI TITKÁR**